Εδουάρδος Α΄ του Μπαρ

Ο Εδουάρδος, γαλλ.: Édouard I de Bar (απεβ. Νοέμβριος 1336) από τον Οίκο του Μονμπελιάρ (Montbéliard), ήταν κόμης του Μπαρ από το 1302 έως το τέλος του. 

 Βιογραφία 
Ήταν ανήλικος, όταν διαδέχτηκε τον πατέρα του Ερρίκο Γ΄ κόμη του Μπαρ ως κόμης, έτσι κυβέρνησε αρχικά υπό την επιτροπεία των θείων του: του Ιωάννη του Πουιζάγ, του Θεοβάλδου επισκόπου της Λιέγης και του Ρενώ επισκόπου του Μετς. Η μητέρα του Eλεονώρα των Ανζού, κόρη του Εδουάρδου Α΄ της Αγγλίας, είχε αποβιώσει από το 1298, τέσσερα έτη πριν από τον πατέρα του. See Poull, Georges. La Maison souveraine et ducale de Bar. Nancy: Presses universitaires de Nancy, 1994, p.231ff.

Το 1308 συνόδευσε τον Φρειδερίκο Δ΄  δούκα της Λωρραίνης σε μάχη. Το 1310 νυμφεύτηκε τη Μαρία, κόρη του Ροβέρτου Β΄ δούκα της Βουργουνδίας, Michelle Bubenicek, Quand les femmes gouvernent: droit et politique au XIVe siècle:Yolande de Flandre, Droit et politique au XIV siecle, (Ecole des Chartes, 2002), 54–55. και κηρύχθηκε ότι είχε ενηλικιωθεί. Στη συνέχεια αγόρασε την κυριότητα του Στεναί από τον θείο του Ιωάννη, τον προαναφερόμενο κύριο του Πουιζάγ. Το 1313 συνελήφθη σε πόλεμο εναντίον του Φρειδερίκου Δ΄· τα λύτρα πληρώθηκαν το 1314. Κατασκεύασε έναν υδρόμυλο στο Μουαγιέβρ-Γκραντ το 1323. Το 1324 ήταν και πάλι σύμμαχος σε στρατιωτικές επιχειρήσεις με τον δούκα της Λωρραίνης, καθώς και με τον Ιωάννη της Βοημίας και τον Βαλδουίνο αρχιεπίσκοπο του Τρηρ. Αυτή η επιχείρηση ήταν ο πόλεμος του Μετς, διότι σε καθέναν από τους συμμάχους αυτούς χρεωστούσαν κάτι οι πολίτες του Μετς: ο Εδουάρδος Α΄ ζήτησε αποζημίωση για τη φρούρηση της πόλης με δικά του στρατεύματα κατά τη διάρκεια μίας σύγκρουσης με τον επίσκοπο του Βερντέν.

Το 1336 ο Εδουάρδος Α΄ απεβίωσε σε ναυάγιο στα ανοικτά των ακτών της Αμμοχώστου στην Κύπρο, ενώ ήταν σε πορεία προς μία Σταυροφορία. 

Οικογένεια
Παντρεύτηκε το 1310 τη Μαρία, κόρη του Ροβέρτου Β΄ δούκα της Βουργουνδίας και είχε τέκνα:
 Ερρίκος Δ΄ π.1315-1344, κόμης του Μπαρ Michelle Bubenicek, Quand les femmes gouvernent: droit et politique au XIVe siècle:Yolande de Flandre, Droit et politique au XIV siecle, (Ecole des Chartes, 2002), 54–55..
 Eλεονώρα (απεβ. 1332), παντρεύτηκε τον Ροδόλφο δούκα της Λωρραίνης, γιο του Φρειδερίκου Δ΄ δούκα της Λωρραίνης.
 Βεατρίκη, παντρεύτηκε τον Γκουίντο Γκοντζάγκα κύριο της Mάντουα.

 Βιβλιογραφικές αναφορές 

Κατηγορία:Οίκος του Μονμπελιάρ
Κατηγορία:Αντιβασιλείς